cyanic-selkie/wikianc huggingface dataset:
Καλογερικό γεφύρι
Ιστορικά στοιχεία
Το γεφύρι επισκευάστηκε το 1863 από τους Ανδρέα και Αλέξανδρο Πλακίδα, και έτσι η γέφυρα έγινε γνωστή και ως γεφύρι του Πλακίδα. Το γεγονός μνημονεύεται από επιγραφή η οποία αναφέρει ''1866 ΙΟΥΛΙΟΥ 15 ΔΙ ΕΞΟΔΩΝ ΤΟΥ ΚΥΡΙΟΥ ΑΛΕΞΑΝΔΡΟΥ ΠΛΑΚΙΔΑ ΚΑΙ ΑΔΕΡΦΟΥ ΑΥΤΟΥ ΑΝΔΡΕΟΥ ΑΠΟ ΚΟΥΚΟΥΛΙ. ΕΟΝΙΑ Η ΜΝΗΜΗ''. Το 1912 ο Ευγένιος Πλακίδας πραγματοποίησε άλλη μία επισκευή η οποία μνημονεύεται σε μία άλλη επιγραφή, η οποία αναφέρει ΙΔΡΥΘΗ ΤΩ ΕΤΕΙ 1863 ΥΠΟ ΤΟΥ ΑΛΗ(ΣΤΟΥ) ΜΝΗΜΗΣ ΑΝΔΡΕΟΥ ΠΛΑΚΙΔΑ ΔΑΠΑΝΗ ΤΟΥ ΦΙΛΟΤΙΜΟΥ ΑΥΤΟΥ ΥΙΟΥ ΕΥΓΕΝΙΟΥ ΤΗ 23 Σ/ΒΡΙΟΥ 1912. Ο Ευγένιος Πλακίδας έκτισε επίσης και μία βρύση κοντά στη γέφυρα, η οποία όμως δεν σώζεται πλέον. Η γέφυρα επισκευάστηκε επίσης το 1927, σε έξοδα κοινότητας Κουκουλίου, και το 1969, από την αρχαιολογική υπηρεσία. Το 1977 υπήρξε η πρόταση να περάσει αμαξιτός δρόμος από το γεφύρι, η οποία όμως απορρίφθηκε μετά από αντιδράσεις των κατοίκων.
Τον Αύγουστο του 2018 παρατηρήθηκαν αποκολλήσεις πετρών σε βάθρο του γεφυριού, με αποτέλεσμα η υπηρεσία νεότερων μνημείων να προχωρήσει άμεσα σε εργασίες αποκατάστασης, εκμεταλλευόμενη το γεγονός ότι η κοίτη του ποταμού είχε στερέψει.
Περιγραφή
Η γέφυρα είναι τρίτοξη με συνολικό μήκος 56 μέτρα. Το πλάτος του καταστρώματος είναι 3,15 μέτρα. Τα τρία τόξα έχουν άνοιγμα 15,00, 13,50 και 11,20 μέτρα και ύψος 6,70, 6,00 και 4,80 μέτρα αντίστοιχα. Χαρακτηριστικά είναι και τα οδοντωτά περβάζια. Το γεφύρι σώζεται σε πολύ καλή κατάσταση.
Παραπομπές
Κατηγορία:Γέφυρες στην Ήπειρο Κατηγορία:Δήμος Ζαγορίου
Νόρα Πόλλεϊ
Η Νόρα Μάργκαρετ Πόλλεϊ (λατινικό αλφάβητο : Nora Margaret Polley)(29 Ιουλίου 1894 - 1988) ήταν Βρετανικής καταγωγής Ινδή πρωταθλήτρια της αντισφαίρισης. Ήταν η πρώτη γυναίκα που εκπροσώπησε την Ινδία σε Ολυμπιακούς αγώνες.
Η Νόρα Φίσερ, Φίσερ ήταν το πατρικό της, γεννήθηκε στη Βεγγάλη της Ινδίας, το 1901 ζούσε στη Σκωτία πριν πάει σε οικοτροφείο στο Eastbourne το 1911, αργότερα, το 1915, θα παντρευτεί τον Σίδνεϊ Πόλλι που υπηρετούσε στον Ινδικό Στρατό από το 1902.
Η Πόλλεϊ αγωνίστηκε το καλοκαίρι του 1924 στους Ολυμπιακούς Αγώνες που διεξήχθησαν στο Παρίσι τόσο στο απλό όσο και στο μεικτό, είχε προετοιμαστεί για τους αγώνες φτάνοντας στους ημιτελικούς σε ένα τουρνουά στις Κάννες. Στο απλό αποκλείστηκε στον τρίτο γύρο από την Λίλι ντε Άλβαρεθ με 0-6, 3-6 περνώντας χωρίς αγώνα τον πρώτο γύρο και νικώντας στον δεύτερο την Λένα Βαλαωρίτου-Σκαραμαγκά. Στο μικτό με τον Σίντνεϊ Τζέικομπ έχασαν στον δεύτερο γύρο από το ιρλανδικό ζευγάρι Έντουιν Μσκρέα και Μέρι Γουόλις σε τρία σετ.
Το ίδιο καλοκαίρι μετά τους Ολυμπιακούς Αγώνες, η Πόλλεϊ ταξίδεψε στην Αγγλία και έπαιξε μερικά τουρνουά στη νότια Αγγλία, συμπεριλαμβανομένων των τουρνουά τένις του Τάνμπριτζ Γουέλς και στο Μπέξχιλ.
Η Νόρα Πόλλεϊ πέθανε το 1988 στο Λεομίνστερ της Βρετανίας.
Παραπομπές
Κατηγορία:Ινδές αθλήτριες της αντισφαίρισης
Εξαιρέσεις της Ευρωπαϊκής Ένωσης
Γενικά, το Ευρωπαϊκό Δίκαιο ισχύει σε όλα τα είκοσι επτά Μέλη της Ευρωπαϊκής Ένωσης. Ωστόσο, περιστασιακά τα κράτη μέλη διαπραγματεύονται ορισμένες εξαιρέσεις από τη νομοθεσία ή τις συνθήκες της Ευρωπαϊκής Ένωσης, δηλαδή δεν χρειάζεται να συμμετέχουν σε ορισμένους τομείς πολιτικής. Επί του παρόντος, τρία κράτη έχουν τέτοιες opt-outs: Δανία (4 εξαιρέσεις), Δημοκρατία της Ιρλανδίας (2 εξαιρέσεις) και Πολωνία (1 εξαίρεση).
Αυτό διαφέρει από τη ενισχυμένη συνεργασία, ένα μέτρο που εισήχθη στο πλαίσιο της Συνθήκης του Άμστερνταμ, με την οποία επιτρέπεται σε τουλάχιστον εννέα κράτη μέλη να συνεργαστούν στο πλαίσιο της δομής της Ευρωπαϊκής Ένωσης χωρίς τη συμμετοχή άλλων κρατών μελών, μετά που η Ευρωπαϊκή Επιτροπή και μια ειδική πλειοψηφία έχουν εγκρίνει το μέτρο. Διακρίνεται περαιτέρω από τον Μηχανισμό Συνεργασίας και Επαλήθευσης και τις μόνιμες αναστολές του κοινοτικού κεκτημένου, των οποίων η άρση εξαρτάται από την εκπλήρωση ορισμένων σημείων αναφοράς από τα επηρεαζόμενα κράτη μέλη.
Εξωτερικοί σύνδεσμοι
Κατηγορία:Δίκαιο της Ευρωπαϊκής Ένωσης
Κόμικς
μικρογραφία|Η [[Krazy Kat του Τζορτζ Χέριμαν (6 Ιανουαρίου, 1918).]] μικρογραφία|Ο [[Καρλ Μπαρκς, πατέρας του Σκρουτζ Μακ Ντακ, υπογράφει αυτόγραφα το 1994.]] Τα κόμικς ( αγγλικά: comics), που αναφέρονται και ως ένατη τέχνη ή ως εικονογράφημα (αγγλικά: graphic storytelling), είναι μια μορφή οπτικής τέχνης που αποτελείται από διαδοχικές εικόνες που συνήθως συνδυάζονται με κείμενο, το οποίο ως εκφερόμενος λόγος τοποθετείται σε συννεφάκια κειμένου, ως περιγραφή σε λεζάντες, ως ηχητικό εφέ σε συννεφάκι με αιχμές, κ.λπ. Στο κόμικς υπάρχει αφηγηματική αλληλουχία μεταξύ των εικόνων.
Ιστορία και είδη
Ενώ αρχικά χρησιμοποιήθηκαν για να εικονογραφηθούν καρικατούρες και για να διασκεδάσουν με απλές και συνηθισμένες ιστορίες, έχουν πλέον εξελιχτεί σε μορφή τέχνης, με πολλά υποείδη. Τα πιο συνηθισμένα είδη κόμικς είναι τα κόμικ στριπς σε εφημερίδες και περιοδικά (και όχι μόνο), όπου μια μικρή ιστορία ξετυλίγεται μέσα σε τρία ή τέσσερα καρέ και οι μεγαλύτερες ιστορίες σε ειδικά περιοδικά, εικονογραφημένες νουβέλες και άλμπουμ, γνωστές απλά σαν κόμικς ή βιβλία κόμικς. Τα κόμικ στριπ στις εφημερίδες και τα περιοδικά είναι συνήθως δευτερεύουσας σημασίας, προορισμένα να κάνουν ένα γρήγορο κοινωνικό ή πολιτικό σχόλιο και οι σκηνοθετικές - αφηγηματικές τους δυνατότητες είναι βέβαια περιορισμένες, αφού πρόκειται για μια απλή λωρίδα (στριπ) με μερικά καρέ στη σειρά. Αντίθετα, στα περιοδικά κόμικς αποτελούν το κύριο υλικό, εκτείνονται σε ολόκληρες σελίδες κι εκεί οι ιστορίες παρουσιάζονται είτε σε συνέχειες από τεύχος σε τεύχος είτε αυτοτελώς.
Αναλόγως το πως ορίζει κανείς τα κόμικς, οι ρίζες τους μπορούν να αναζητηθούν στο 15ο αιώνα ή ακόμα και στα Αιγυπτιακά ιερογλυφικά. Παρ' όλα αυτά, η σημερινή μορφή τους (με καρέ και κείμενο σε συννεφάκια ή λεζάντες) εμφανίστηκε στα μέσα του 19ου αιώνα. Πρωτοπόρος του είδους θεωρούνται για την μεν Ευρώπη ο Ελβετός δάσκαλος, ζωγράφος και καρικατουρίστας Ροδόλφος Τόπφερ, ο οποίος εξέδωσε το 1837 το πρώτο του κόμικς με τίτλο "Histoire de M. Vieux Bois" (στα 1842 το έργο του αυτό κυκλοφόρησε στις Η.Π.Α. σαν "Οι Περιπέτειες του Odadiah Olduck") και το περιοδικό Ally Sloper's Half Holiday που κυκλοφόρησε στην Αγγλία το 1884. Για τις δε ΗΠΑ το Hogan's Alley του Ρίτσαρντ Άουτκολτ (Richard Outcault), του οποίου κύριος χαρακτήρας ήταν το Κίτρινο Παιδί και ξεκίνησε να δημοσιεύεται σαν ένθετο στριπ σε εφημερίδες το 1895 και πιο συγκεκριμένα στη "New York World" του Joseph Pulitzer.
Σμέρτος Θεσπρωτίας
Ο Σμέρτος είναι πεδινό χωριό της περιφερειακής ενότητας Θεσπρωτίας σε υψόμετρο 130 μέτρα.
Κόμικς
Ιστορία και είδη
Τα κόμικς γνώρισαν μεγάλη ανάπτυξη στις πρώτες δεκαετίες του εικοστού αιώνα στη Βόρεια Αμερική, κυρίως από τις ιστορίες με υπερήρωες εταιρειών όπως η DC Comics και η Marvel comics. Στην Ευρώπη υπήρχε μια μικρή σκηνή, που ξεκίνησε με πρωτοπόρους τους Βέλγους και εκδόσεις όπως ο Τεντέν και το περιοδικό Spirou. Μετά τον Δεύτερο Παγκόσμιο Πόλεμο, με την άφιξη των αμερικάνικων κόμικς στην Ευρώπη, αλλά και τη μεσολάβηση της δεκαετίας του 1960, που υποδέχτηκε άκρως θετικά αντικουλτούρες όπως τα κόμικς, αυτά σιγά-σιγά καθιερώθηκαν ως σοβαρό είδος τέχνης. Από κοντά ακολουθούσε, από τον Μεσοπόλεμο και η Ελληνική σκηνή κόμικς.
Σμέρτος Θεσπρωτίας
Γεωγραφία - Ιστορία
Ο Σμέρτος βρίσκεται προς τα σύνορα της Ελλάδας με την Αλβανία και τα παράλια του Ιονίου πελάγους. Απέχει 10 χλμ. δυτικά από τους Φιλιάτες και 13 χλμ. βόρεια από την Ηγουμενίτσα. Το χωριό είναι κτισμένο βόρεια του ποταμού Καλαμά στην κοιλάδα της Σαγιάδας, όπου οι κάτοικοί του καλλιεργούν εσπεριδοειδή (μανταρίνια και πορτοκάλια), ανάμεσα στο Ασπροκκλήσι (ΒΔ.) και το Φράγμα Καλαμά (ΝΑ.). Η εκκλησία του χωριού είναι αφιερωμένη στον Άγιο Σπυρίδωνα και εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Αναφέρεται επίσημα ως οικισμός το 1919 στο ΦΕΚ 184Α-19/08/1919 να προσαρτάται στην τότε κοινότητα Σκέφαρης του νομού Ιωαννίνων. Με το ΦΕΚ 119Α-01/04/1937 αποσπάστηκε από το νομό Ιωαννίνων στο νομό Θεσπρωτίας και το 1963 ορίζεται έδρα της τότε κοινότητας Μύλων. Σύμφωνα με το Πρόγραμμα «Καλλικράτης» αποτελεί την τοπική κοινότητα Σμέρτου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 209 μόνιμους κατοίκους.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Κόμικς
Λογοκρισία
Αν και τα κόμικς χρησιμοποιούνταν σαν μορφή έκφρασης, δεν έλειψαν και οι καιροί που λογοκρίθηκαν, καθώς κατηγορούνταν για διάδοση επικίνδυνων ιδεών ανάμεσα στους νέους. Από το 1950 περίπου μέχρι το τέλος του εικοστού αιώνα, διάφοροι δημιουργοί, κυρίως όσοι ήταν δεσμευμένοι σε εταιρείες, έβλεπαν τη δουλειά τους να περνάει από εξονυχιστικό έλεγχο. Ένα παράδειγμα υπήρξε και ο Καρλ Μπαρκς, του οποίου η δουλειά κοβόταν συχνά, εξαιτίας των πολλών τεράτων και μοιραίων υπάρξεων που περιλάμβανε στις ιστορίες του.
Εξωτερικοί σύνδεσμοι
Κατηγορία:Μορφές αφήγησης
Πάττι Σμιθ
Η Patti Smith (Patricia Lee "Patti" Smith, 30 Δεκεμβρίου 1946) είναι Αμερικανίδα τραγουδοποιός, ποιήτρια και εικαστικός καλλιτέχνης, που έγινε σημαίνουσα συνιστώσα του πανκ κινήματος της Νέας Υόρκης με τον πρώτο της δίσκο, Horses (1975).
Την αποκάλεσαν «νονά του πανκ» καθώς συνδύασε το στυλ της μπητ ποίησης με το garage rock. Οι αναφορές της εισήγαγαν την γαλλική ποίηση του 19ου αιώνα στους αμερικανούς έφηβους, ενώ η τολμηρή γλώσσα της αψήφησε την εποχή της ντίσκο. Η Σμιθ είναι περισσότερο γνωστή για το τραγούδι της "Because the Night", το οποίο έγραψε μαζί με τον Μπρους Σπρίνγκστιν και έφθασε στο no 13 του Billboard Hot 100. Το 2005 η Patti Smith επονομάστηκε τιμητικά Διοικητής του Τάγματος των Τεχνών και των Γραμμάτων από τον Γάλλο υπουργό Πολιτισμού, και το 2007 πήρε τη θέση της στο Rock and Roll Hall of Fame.
Η ζωή της και η καριέρα της
Γεννήθηκε στις 30 Δεκεμβρίου 1946 στο Σικάγο. Η μητέρα της, Μπέβερλι, ήταν τραγουδίστρια της τζαζ, σερβιτόρα και μάρτυρας του Ιεχωβά.
Στούντιο δίσκοι
"—" δηλώνει κυκλοφορίες που δεν μπήκανε στους πίνακες επιτυχιών.
Singles
"—" δηλώνει κυκλοφορίες που δεν μπήκανε στους πίνακες επιτυχιών.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Ροκ μουσικοί Κατηγορία:Αμερικανοί ποιητές Κατηγορία:Διοικητές του Τάγματος των Τεχνών και των Γραμμάτων
Δευτεροβάθμια εκπαίδευση
Όπως και η πρωτοβάθμια εκπαίδευση, στις περισσότερες χώρες η δευτεροβάθμια εκπαίδευση είναι υποχρεωτική, τουλάχιστον μέχρι την ηλικία των 16. Τα παιδιά συνήθως εισέρχονται στη κατώτερη δευτεροβάθμια εκπαίδευση γύρω στην ηλικία των 11 ετών. Η υποχρεωτική εκπαίδευση εκτείνεται μερικές φορές μέχρι την ηλικία των 19 ετών.
Από το 1989, η εκπαίδευση θεωρείται ως βασικό δικαίωμα του παιδιού. Το άρθρο 28 της Σύμβασης για τα Δικαιώματα του Παιδιού ορίζει ότι η πρωτοβάθμια εκπαίδευση πρέπει να είναι ελεύθερη και υποχρεωτική, ενώ διαφορετικές μορφές δευτεροβάθμιας εκπαίδευσης όπως η γενική και επαγγελματική εκπαίδευση, πρέπει να είναι διαθέσιμες και προσιτές σε κάθε παιδί.
Μέχρι τα μέσα του 19ου αιώνα, τα δευτεροβάθμια σχολεία υπήρχαν για να ικανοποιήσουν τις ανάγκες των διαφόρων κοινωνικών τάξεων, με τις εργατικές τάξεις να λαμβάνουν 4 χρόνια φοίτησης, η τάξη των εμπόρων να έχει 5 χρόνια και η ελίτ να έχει πέντε 7 χρόνια. Τα δικαιώματα δευτεροβάθμιας εκπαίδευσης κωδικοποιήθηκαν μετά το 1945 και οι χώρες εξακολουθούν να εργάζονται για την επίτευξη του στόχου της υποχρεωτικής και δωρεάν δευτεροβάθμιας εκπαίδευσης για όλους τους νέους κάτω των 19 ετών.
Παραπομπές
Κατηγορία:Εκπαίδευση ανά βαθμίδες
Τριφωσφορική αδενοσίνη
300px|right Τριφωσφορική αδενοσίνη, (αγγλ.: adenosine triphosphate), διεθνώς καθιερωμένο συντομογραφικά ATP, (προφέρεται «έι-τι-πι»), ονομάζεται στη Βιοχημεία το μόριο που αποτελείται από αδενίνη και το σάκχαρο ριβόζη, η ένωση των οποίων δημιουργεί την αδενοσίνη, στο οποίο και έχουν προσκολληθεί τρεις φωσφορικές ομάδες (φωσφορυλομάδες) PO3-2, που ενώνονται με δεσμούς υψηλής ενέργειας, εξ' ου και η ονομασία του.
Η υδρόλυση αυτών των ειδικών δεσμών έχει ως αποτέλεσμα την απελευθέρωση ενέργειας. Τα μόρια της ΑΤΡ δημιουργούνται με δύο κύριες χημικές αντιδράσεις, όπου και οι δύο συνεπάγονται την προσθήκη ανόργανων φωσφορικών αλάτων στην ADP μέσω δεσμών υψηλής ενέργειας.
Η ATP μπορεί να δημιουργηθεί κατά τη διάρκεια της κυτταρικής αναπνοής και συγκεκριμένα στα στάδια αυτής: γλυκόλυση που γίνεται στο γενικό κυτόπλασμα, διά του κύκλου του Κρεμπς, του συστήματος μεταφοράς ηλεκτρονίων, (ETS), ή κατά την οξειδωτική φωσφορυλίωση στα μιτοχόνδρια, εφόσον υπάρχει οξυγόνο. Στα στάδια που αναφέρθηκαν, το προϊόν που οδηγεί στην παραγωγή ATP είναι η γλυκόζη, η οποία προέρχεται από την υδρόλυση της σακχαρόζης ή του αμύλου τα οποία παράγονται από την φωτοσύνθεση. Επίσης, η ΑΤΡ σχηματίζεται και κατά τη διάρκεια της φωτοσύνθεσης στους χλωροπλάστες των πράσινων φυτών και πάλι με το ίδιο σύστημα ETS. Σε αυτήν την διαδικασία όμως, ο παράγοντας που οδηγεί στην δημιουργία ATP είναι η φωτεινή ενέργεια του ήλιου. Μία ακόμη διαδρομή που παράγει ATP είναι αυτή του ζυμωτικού μεταβολισμού (ζύμωση), που συμβαίνει υπό αναερόβιες συνθήκες και έχει σαν αποτέλεσμα την παραγωγή αιθανόλης, διοξειδίου του άνθρακα, νερού και ATP, διαδικασία η οποία επίσης χρησιμοποιεί ως προϊόν τη γλυκόζη.
Κατά συνέπεια των παραπάνω, τα μόρια ΑΤΡ ενεργούν ως βραχυπρόθεσμες «βιολογικές μπαταρίες» οι οποίες διατηρούν την ενέργεια μέχρι ν΄ απαιτηθεί αυτή σε διάφορες βιολογικές διεργασίες όπως η ενεργή μεταφορά, σύνθεση νέων υλικών, μετάδοση νευρικών παλμών και η συστολή των μυών. Η καθαρή απόδοση από ένα μόριο γλυκόζης είναι 36 ATP με συνολική ενέργεια 263 kcal (36 x 7,3). Αξιοσημείωτο είναι το γεγονός ότι ένα ενεργό κύτταρο απαιτεί περισσότερα από δύο εκατομμύρια μόρια ΑΤΡ ανά δευτερόλεπτο προκειμένου να λειτουργήσει ο βιοχημικός του μηχανισμός.
Πηγές
Κατηγορία:Βιοχημεία Κατηγορία:Νουκλεϊκά οξέα Κατηγορία:Νουκλεοτίδια Κατηγορία:Οργανικές ενώσεις με φωσφόρο
Α.Σ. Κασσάνδρα
Ο Αθλητικός Σύλλογος Κασσάνδρα αποτελούσε ελληνικό ποδοσφαιρικό σωματείο με έδρα την Κασσάνδρεια του νομού Χαλκιδικής. Η ομάδα ιδρύθηκε το 1947 και διεξήγαγε τους εντός έδρας αγώνες της στο Δημοτικό Στάδιο Κασσανδρείας, χωρητικότητας 2.040 θεατών. Την διετία 2002-04 αγωνίστηκε στη Β΄ Εθνική κατηγορία.
Ιστορία
Ξεκίνησε την πορεία της ως «Άρης Κασσανδρείας» το 1968, από τα πρωταθλήματα της νεοϊδρυθείσας τότε Ε.Π.Σ. Χαλκιδικής, όπου και αναδείχθηκε πρωταθλήτρια της κορυφαίας κατηγορίας του νομού, τις περιόδους 1992–93 και 1999–2000, περίοδο κατά την οποία πέτυχε νταμπλ, καθώς κατέκτησε και το κύπελλο του νομού, ενώ την επόμενη περίοδο, 2000–01, στέφθηκε για δεύτερη φορά κυπελλούχος. Εν συνεχεία μετονομάστηκε σε «Αθλητικός Σύλλογος Κασσάνδρα» και αγωνίστηκε στο πρωτάθλημα της Δ΄ Εθνικής κατηγορίας, στο οποίο και στέφθηκε πρωταθλήτρια στον 4ο Όμιλο, για την περίοδο 2000–01, κερδίζοντας συγχρόνως την άνοδο για τη Γ΄ Εθνική κατηγορία.
Μετείχε ως επαγγελματικό σωματείο με την επωνυμία «Α.Σ. Κασσάνδρα ΠΑΕ», στη Γ΄ Εθνική κατηγορία την περίοδο 2001–02 τερματίζοντας στη δεύτερη θέση του βαθμολογικού πίνακα, οπότε και προβιβάστηκε στη Β΄ Εθνική κατηγορία. Εκεί παρέμεινε για δύο συνεχόμενες περιόδους διεκδικωντας μάλιστα και την άνοδο στην Α' Εθνική τη σεζόν 2003-04 τερματίζοντας στην τέταρτη θεση. Το καλοκαίρι του 2004, έπειτα από συμφωνία των ανθρώπων της ΠΑΕ Κασσάνδρα, με ιθύνοντες της διοικούσας επιτροπής του ποδοσφαιρικού τμήματος του Ολυμπιακού Βόλου, το σωματείο πήρε τη νέα ονομασία Α.Σ.Κ. Ολυμπιακός ΠΑΕ με έδρα το Βόλο, με το σύλλογο της Χαλκιδικής, επί της ουσίας, να μην υφίσταται πλέον.
Εξωτερικοί σύνδεσμοι
Κ Κ
Κύφωση
Η κύφωση (από την λέξη «κύφος», η οποία σημαίνει «καμπούρα») ή καμπούρα είναι μια κοινή κατάσταση καμπυλότητας της ανώτερης σπονδυλικής στήλης. Μπορεί να είναι είτε το αποτέλεσμα εκφυλιστικών νόσων (όπως αρθρίτιδας), είτε αναπτυξιακών προβλημάτων, οστεοπόρωσης με κάταγμα συμπίεσης του σπονδύλου, και/ή τραύματος.
Κατά την έννοια μιας δυσμορφίας, είναι η παθολογική καμπύλωση της σπονδυλικής στήλης, όπου τμήματα της χάνουν μερικώς ή εξολοκλήρου το λορδωτικό τους προφίλ. Αυτό προκαλεί υπόκλιση της πλάτης, εμφανιζόμενη ως άκομψη στάση και δυσκολίες στην αναπνοή. Σοβαρές περιπτώσεις μπορεί να προκαλέσουν μεγάλη δυσφορία και ακόμη και να οδηγήσουν σε θάνατο.
Στην εφηβική ηλικία απαντάται η ιδιοπαθής κύφωση, ή νόσος του Scheurmann, η οποία είναι πιο συχνή στα αγόρια και οφείλεται σε σφηνοειδή παραμόρφωση των σπονδύλων, πιθανόν γονιδιακής ατιολογίας. Η κύφωση σε αυτήν την περίπτωση είναι συχνά δύσκαμπτη και εντοπίζεται στη θωρακική, ή την θωρακοοσφυϊκή περιοχή. Σε αρχόμενη κύφωση πριν ακόμα την σκελετική ωρίμανση μπορεί να γίνει θεραπεία με κηδεμόνα. Μεγάλη κυφωτική παραμόρφωση μπορεί με τα σύγχρονα συστήματα σπονδυλοδεσίας με διαυχενικές βίδες να αντιμετωπιστεί επιτυχώς χειρουργικά μόνο με οπίσθια προσπέλαση (τομή από την ράχη). Η λεγόμενη «χαλαρή» κύφωση, ή κύφωση στάσης, στην οποία δε συνυπάρχει πρόβλημα στους σπονδύλους απαντάται συχνότερα στα κορίτσια και πολλές φορές συνυπάρχει με το αίσθημα «ντροπής» για την ανάπτυξη του στήθους. Επίσης παρατηρείται σε αγύμναστα άτομα με χαλάρωση μυών. Στην περίπτωση αυτή βασικό ρόλο παίζουν οι ασκήσεις ενδυνάμωσης της σπονδυλικής στήλης. Θεραπεία με κηδεμόνα σε συνδυασμό με γυμναστική προτείνεται σε ειδικές περιπτώσεις.
Πηγές
Κατηγορία:Σκελετικές παθήσεις
29 Δεκεμβρίου
28 Δεκεμβρίου | 29 Δεκεμβρίου | 30 Δεκεμβρίου
Βλέπε επίσης
29 Νοεμβρίου - 29 Ιανουαρίου
Κατηγορία:Ημέρες του έτους
Σκοπιά Ελασσόνας
Η Σκοπιά είναι χωριό του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Ολύμπου. Ανήκει διοικητικά στο Δημοτικό Διαμέρισμα του Φλάμπουρου.
Πληθυσμός
Σύμφωνα με την απογραφή του 2011, ο πληθυσμός του οικισμού των Σκοπιών ήταν 95 άτομα, δηλαδή αυξημένος σχεδόν 3% σε σύγκριση με τον πληθυσμό της προηγούμενης απογραφής του 2001.
Παραπομπές
Κατηγορία:Χωριά του νομού Λάρισας Κατηγορία:Δήμος Ελασσόνας
Πανελλήνιο πρωτάθλημα ανώμαλου δρόμου ανδρών 1935
Tο Πανελλήνιο πρωτάθλημα ανώμαλου δρόμου ανδρών του 1935 διεξήχθη στην Αθήνα, στην εξοχική περιοχή της Καισαριανής με διοργανωτή τον ΣΕΓΑΣ στις 10 Φεβρουαρίου. Νικητής σύλλογος αναδείχθηκε ο Πειραϊκός Σύνδεσμος.
Τεχνικές λεπτομέρειες
Η αθλητική σεζόν ξεκίνησε με έναν ανώμαλο δρόμο που διοργάνωσε η εφημερίδα "Αθλητικός Χρόνος" με την επωνυμία "Κύπελλον Γεωργίου Γαλάνη", από το όνομα του χορηγού του επάθλου και των μεταλλίων. Ο αγώνας αυτός είναι αξιομνημόνευτος, διότι δήλωσαν συμεμτοχή 100 περίπου δρομείς από όλα τα μεγάλα σωματεία της Αθήνας και του Πειραιά και σημείωσε εξαιρετική επιτυχία. Αρχικά είχε οριστεί για το Δεκέμβριο αλλά αναβλήθηκε λόγω της διεξαγωγής του Βαλκανικού Κυπέλλου ποδοσφαίρου. Διεξήχθη την Κυριακή 6 Ιανουαρίου, σε διαδρομή μήκους 5 χλμ.
Σημείο εκκίνησης και τερματισμού ήταν το γυμναστήριο του Α.Ο. Νήαρ Ηστ Καισαριανής και πορεία προς το Μοναστήρι της Καισαριανής, τη γέφυρα Αγ. Ιωάννη, τις στρατιωτικές αποθήκες, το κοντινό άλσος, το ναό Αγ. Ιωάννη, όπου υπήρχε σημείο ελέγχου για τη διέλευση και επιστροφή δια της οδού Καισαριανής προς το γυμναστήριο. Δήλωσαν συμμετοχή 100 αθλητές, στην εκκίνηση παρουσιάστηκαν 55 και τερμάτισαν οι 54.
Τρόπος βαθμολογίας
Οι πρώτοι νικητές τιμήθηκαν με μετάλλια ενώ το Κύπελλο Γαλανη απονεμήθηκε στη νικήτρια ομάδα της ομαδικής βαθμολογίας, η οποία υπολογίστηκε με πρωτότυπη μέθοδο. Συγκεκριμένα: α) Bαθμός κάθε αθλητή ήταν η αντίστροφη θέση του σε σχέση με τον τελευταίο που τερμάτισε, δηλαδή εφόσον τερμάτισαν 54 αθλητές, ο 1ος πήρε 54β, ο 2ος 53, κ.ο.κ. β) Πρώτη ομάδα αναδείχθηκε εκείνη που συγκέντρωσε τους περισσότερους βαθμούς. γ) Βαθμολογήθηκαν ως 15 αθλητές από κάθε σύλλογο που τερμάτισαν. Επομένως πλεονεκτούσαν όσες ομάδες είχαν περισσότερους τερματίσαντες αθλητές.
Η πανελλήνια διοργάνωση
Σύμφωνα με την προκήρυξη του ΣΕΓΑΣ, στο ομαδικό βαθμολογούνταν οι 5 καλύτεροι δρομείς από κάθε ομάδα, αλλά μπορούσαν να μετέχουν περισσότεροι. Ως βαθμός λογιζόταν η σειρά κατάταξης και νικήτρια ομάδα αναδείχθηκε εκείνη με τη μικρότερη αθροιστική βαθμολογία των 5 καλύτερων αθλητών της. Στο πανελλήνιο πρωτάθλημα η βαθμολογία υπολογίστηκε με διαφορετικό τρόπο. Βραβεύτηκαν οι έξι πρώτοι αθλητές και οι τρεις πρώτες ομάδες.
Τα περιφερειακά πρωταθλήματα
Τα περιφερειακά πρωταθλήματα διεξήχθησαν την Κυριακή 27 Ιανουαρίου σε διαδρομές 7 χλμ, σε όλη τη χώρα με διοργανωτές τοπικούς συλλόγους. Όμως, η επικρατούσα κακοκαιρία είχε ως αποτέλεσμα κάποια να αναβληθούν, όπως της Αθήνας που έγινε στις 3 Φεβρουαρίου ή να ματαιωθούν, όπως του Βόλου και της Σάμου. Αρχικά υπήρξε η σκέψη να μεταφερθεί η ημερομηνία του πανελληνίου πρωταθλήματος, ώσπου να ολοκληρωθούν όλα τα περιφερειακά πρωταθλήματα αλλά τελικά διεξήχθη στην προγραμματισμένη ημερομηνία, με τη συμμετοχή μόνο των πρωταθλητών Θεσσαλονίκης και Χαλκίδας από την επαρχία.
Το πρωτάθλημα Μακεδονίας
Διεξήχθη στις 27 Ιανουαρίου στη Θεσσαλονίκη με διοργανωτή τον Ηρακλή και συμμετοχή δρομέων από τους συλλόγους της πόλης. Ο αγώνας ήταν απόστασης 7 χλμ. Νικητής αναδείχθηκε ο Νάνος με 24.04 και δεύτερος ο Λιβανός με 24.35 αμφότεροι του Ηρακλή, ο οποίος επικράτησε στον ομαδικό αγώνα.
Το πρωτάθλημα Στερεάς Ελλάδας
Διεξήχθη στις 27 Ιανουαρίου στη Χαλκίδα με διοργανώτρια την ΑΕ Χαλκίδας και συμμετοχή δρομέων από τους συλλόγους της πόλης. Ο αγώνας ήταν απόστασης 7 χλμ με αφετηρία το στάδιο του συλλόγου, διαδρομή παραλιακή ως το λόφο Καράμπαμπα και επιστροφή. Νικητής αναδείχθηκε ο Δημ. Παπαστεφάνου με χρόνο 26.52 και δεύτερος ο Οδυσσεύς Ανδρούτσος με 27.45 αμφότεροι της ΑΕΧ, η οποία επικράτησε στον ομαδικό αγώνα.
Συμμετοχές
Στο πανελλήνιο πρωτάθλημα μετείχαν 32 αθλητές και τερμάτισαν 26 από τους παρακάτω δέκα συλλόγους.
Η διαδρομή
Η εκκίνηση του αγώνα δόθηκε στο γυμναστήριο της Νήαρ Ηστ Καισαριανής και οι δρομείς ακολούθησαν το δρόμο προς τον Υμηττό μέχρις αποστάσεως 4.500μ. Στη συνέχεια έκαναν αναστροφή και επέστρεψαν ως το γυμναστήριο της Νήαρ Ηστ, όπου τερμάτισαν. .
Πηγές
Κατηγορία:Στίβος το 1935 Ανδρων Κατηγορία:Δήμος Καισαριανής Κατηγορία:Διοργανώσεις στίβου στην Αθήνα
Θέση (χρηματοοικονομικά)
Στα χρηματοοικονομικά, μια θέση είναι το ποσό ενός συγκεκριμένου τίτλου, πρώτων υλών ή νομίσματος που κατέχεται ή ανήκει σε ένα πρόσωπο ή μια οντότητα.
Στις χρηματοοικονομικές συναλλαγές, μια θέση σε ένα συμβόλαιο μελλοντικής εκπλήρωσης δεν αντικατοπτρίζει την ιδιοκτησία, αλλά μάλλον μια υποχρεωτική δέσμευση αγοράς ή πώλησης ενός συγκεκριμένου αριθμού χρηματοοικονομικών εργαλείων, όπως τίτλους, νομίσματα ή πρώτες ύλες, σε μια δεδομένη τιμή.
Εμπορικά και χρηματοοικονομικά περιουσιακά στοιχεία
Στις συναλλαγές παραγώγων ή χρηματοπιστωτικών εργαλείων, η έννοια της θέσης χρησιμοποιείται ευρέως. Υπάρχουν δύο βασικοί τύποι θέσεων: η θέση αγοράς (κατοχή θετικής ποσότητας του εργαλείου) και η θέση πώλησης (κατοχή αρνητικής ποσότητας του εργαλείου). Σε γενικές γραμμές, οι θέσεις αγοράς κερδίζουν από την άνοδο της τιμής του εργαλείου και οι θέσεις πώλησης από την πτώση (αλλά με τα δικαιώματα προαίρεσης η κατάσταση είναι πιο περίπλοκη).
Τα δικαιώματα προαίρεσης θα χρησιμοποιηθούν στις ακόλουθες επεξηγήσεις.Η ίδια αρχή ισχύει και για τα συμβόλαια μελλοντικής εκπλήρωσης και άλλους τίτλους. Για λόγους απλότητας, σε αυτά τα παραδείγματα διαπραγματεύεται μόνο ένα συμβόλαιο.
Θέση ταύρου
Ένας διαπραγματευτής που κατέχει θέση "ταύρου" θα επωφεληθεί όταν η τιμή της υποκείμενης αξίας αυξηθεί. Αυτό ισοδυναμεί με την κατοχή μιας θέσης αγοράς στα περισσότερα χρηματοπιστωτικά εργαλεία, αλλά μιας θέσης πώλησης σε δικαιώματα πώλησης, αντίστροφα ETF ή παρόμοια.
Θέση αρκούδας
Ένας διαπραγματευτής που κατέχει θέση bear θα επωφεληθεί όταν η τιμή της υποκείμενης αξίας πέσει. Αυτό ισοδυναμεί με τη διατήρηση μιας θέσης πώλησης στα περισσότερα χρηματοπιστωτικά εργαλεία, αλλά μιας θέσης αγοράς σε δικαιώματα πώλησης, αντίστροφα ETF ή παρόμοια.
Καθαρή θέση
Η καθαρή θέση είναι η διαφορά μεταξύ των συνολικών ανοικτών θέσεων αγοράς (εισπρακτέων) και των ανοικτών θέσεων πώλησης (πληρωτέων) σε ένα δεδομένο περιουσιακό στοιχείο (τίτλος, συνάλλαγμα, πρώτες ύλες, κλπ.) που κατέχει ένα φυσικό πρόσωπο. Αναφέρεται επίσης στο ποσό των περιουσιακών στοιχείων που κατέχει ένα άτομο, επιχείρηση ή χρηματοπιστωτικό ίδρυμα, καθώς και στο ιδιοκτησιακό καθεστώς των επενδύσεων ενός ατόμου ή ενός ιδρύματος.
Παραπομπές
Κατηγορία:Χρηματοπιστωτικές αγορές Κατηγορία:Παράγωγα (οικονομία)
Υπουργείο Άμυνας (Κύπρος)
Το Υπουργείο Άμυνας της Κύπρου δημιουργήθηκε το 1960. Την περίοδο 1964-1985 ο Υπουργός Άμυνας ήταν παράλληλα και Υπουργός Εσωτερικών. Η έδρα του Υπουργείου Άμυνας βρίσκεται στον Δήμο Στροβόλου. Κύρια αποστολή του Υπουργείου Άμυνας είναι να φροντίζει για την ασφάλεια της Κυπριακής Δημοκρατίας από κάθε εξωτερική απειλή και για την οργάνωση της άμυνας της χώρας.
Διατελέσαντες υπουργοί
Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε μεταβατική επιτροπή, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Άμυνας (2 Απριλίου 1959 - 15 Αυγούστου 1960) ήταν ο Οσμάν Ορέκ.
Ο πίνακας που ακολουθεί παρουσιάζει όλους τους Υπουργούς Άμυνας από την επίσημη ίδρυση του υπουργείο έως σήμερα.
Παραπομπές
Αμυνας Κατηγορία:Υπουργείο Άμυνας (Κύπρος) Κατηγορία:Υπουργεία Άμυνας
Λαοδίκη Β΄ της Συρίας
Η Λαοδίκη Β'  (3ος αι. π.Χ.) από τη Δυναστεία των Σελευκιδών ήταν βασίλισσα της Συρίας κατά την ελληνιστική εποχή. Ήταν αδελφή του Ανδρόμαχου, εγγονού του Σέλευκου Α΄ του Νικάτορος και πατέρα του επαναστάτη στρατηγού Αχαιού τού Νεότερου. Αποτέλεσε τη σύζυγο του βασιλιά Σέλευκου Β' του Καλλίνικου, ηγεμόνα των Σελευκιδών κατά την περίοδο 246 – 225 π.Χ..
Και αυτός το βιολί του
Το Και αυτός το βιολί του ή Αν ήταν το βιολί πουλί είναι ο τίτλος ελληνικής κινηματογραφικής ταινίας του 1984, σε σκηνοθεσία Τάκη Βουγιουκλάκη και σενάριο του Λάκη Μιχαηλίδη, με πρωταγωνιστή τον Σωτήρη Μουστάκα.
Πλοκή
Ο Λευτέρης, που είναι βιολιστής, τρέχει διαρκώς από δω κι από κει για δουλειά. Από τη Συμφωνική Ορχήστρα μέχρι την εκκλησία. Κάποια Κυριακή, ένα επεισόδιο λόγω ανταγωνισμού δύο εκκλησιών γίνεται η αιτία να βρεθεί στη φυλακή, όπου και διηγείται τη ζωή του σ' έναν συγκρατούμενό του. Έχει κάνει μια πολυτάραχη ζωή, πλούσια σε γάμους και διαζύγια. Παντρεύτηκε τρεις φορές: στην αρχή με την ερωτιάρα Τζένη, ακολούθως με τη θρησκευόμενη Άννα και τέλος με τη σεμνή Μαρία. Χώρισε δε και με τις τρεις, επειδή η πρώτη ήταν τζογαδόρισσα, η δεύτερη έπαιζε σε πορνοταινίες και η τρίτη τον απάτησε ανταποδίδοντάς του τα ίσα.
Λαοδίκη Β΄ της Συρίας
Οικογένεια
Παντρεύτηκε τον γιο τού εξαδέλφου της, τον Σέλευκο Β΄ Καλλίνικο της Αυτοκρατορίας των Σελευκιδών και είχε τέκνα:
Και αυτός το βιολί του
Παραγωγή και παραλειπόμενα
Η ταινία κυκλοφόρησε στις κινηματογραφικές αίθουσες τη σεζόν 1984-1985 κόβοντας 105.041 εισιτήρια και κατατάχθηκε στην 9η θέση ανάμεσα σε 38 ταινίες της ίδιας σεζόν. Κυκλοφόρησε και με τη μορφή ντιβιντί στις 2 Ιουνίου 2008.
Λαοδίκη Β΄ της Συρίας
Δείτε Επίσης
Κατηγορία:Δυναστεία των Σελευκιδών Κατηγορία:Βασίλισσες και Πριγκίπισσες της Συρίας με ελληνική καταγωγή Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Και αυτός το βιολί του
Παραγωγή και παραλειπόμενα
Η ταινία άλλαξε τίτλο προκειμένου να προβληθεί στην τηλεόραση, μια και το αρχικό Αν ήταν το βιολί πουλί θεωρήθηκε τότε ακατάλληλο.
Άσατρου
Η λέξη Άσατρου (άου-σα-τρου στα ισλανδικά) είναι ο όρος που χρησιμοποιείτο στο παρελθόν και χρησιμοποιείται σήμερα για να διακρίνει τους πιστούς Σκανδιναβούς, άνδρες και γυναίκες, στους θεούς, τις θεές, και τα έθιμα της προχριστιανικής βόρειας Ευρώπης. Άσατρου ετυμολογικά σημαίνει πίστη, θρησκεία (tru) στους Αισίρους (Æsir), την κυριότερη ομάδα θεών της αρχαίας σκανδιναβικής μυθολογίας. Ως όρος είναι η ισλανδική μετάφραση του νεολογισμού Asetro που εισήγαγε στα νορβηγικά ο μουσικός συνθέτης Ένβαρντ Γκριγκ το 1870 στην όπερά του Olaf Trygvason στα πλαίσια του ρομαντικού εθνικισμού του 19ου αιώνα. Ενίοτε στα αγγλικά χρησιμοποιείται η λέξη Ásatrúar (Άσατρουαρ) ως πληθυντικός, αλλά στα ισλανδικά είναι η γενική πτώση του Άσατρου.
Η Άσατρου αποτελεί κομμάτι του νεοπαγανιστικού κινήματος που ξεκίνησε στη Σκανδιναβία, τη Γερμανία, τη Μ. Βρετανία αλλά και στην Αμερική τη δεκαετία του 1990. Στις σύγχρονες σκανδιναβικές γλώσσες η πίστη στους Αισίρους λέγεται Åsatru (Όσατρου) στα νορβηγικά, Asatro (Άσατρό) στα σουηδικά και στα δανέζικα, ενώ στα αρχαία αγγλικά ονομάζεται Ēsatrēowð.
Σήμερα οι οπαδοί της Άσατρου βρίσκονται σε όλο τον κόσμο, ενώ η ίδια η Άσατρου μαζί με τον Λουθηρανισμό είναι οι δύο αναγνωρισμένες κρατικές θρησκείες στην Ισλανδία. Το φιλοσοφικό υπόβαθρο της Άσατρου αναγνωρίζει το θάρρος, την τιμή, την τιμιότητα, τη φιλοξενία, την αυτάρκεια και τη ανάληψη της ευθύνης, την εργατικότητα, την επιμονή στο στόχο, τη δικαιοσύνη (μια έμφυτη αίσθηση της δικαιοσύνης και σεβασμού των άλλων), την πίστη στους φίλους και την κοινότητα και μια προθυμία για την επιδίωξη του ορθού.
Οι θεοί και οι θεές της Σκανδιναβίας ήταν γνωστοί συλλογικά ως Αίσιροι, δηλαδή «στυλοβάτες». Ως στυλοβάτες στήριζαν τον κόσμο και ήταν το επίκεντρο της οικογενειακής και φυλετικής δομής των φυλών του Βορρά. Οι ιστορίες τους βρίσκονται στη λογοτεχνία των Σκανδιναβών και των Γερμανών, καθώς και των σαξόνων κατακτητών της Αγγλίας.
Πολλές από τις ιστορίες, τα τραγούδια και τα ποιήματα των Σκανδιναβών διατηρήθηκαν στα ισλανδικά έπη, όπως επίσης και σε άλλα λογοτεχνικά κείμενα και λαογραφικά κατάλοιπα από τη βόρεια Ευρώπη. Η Άσατρου προβάλλεται ως ιδιαίτερα σαμανική εθνική παράδοση για πολλούς, καθώς οι πιστοί της τιμούν επίσης τα προγονικά πνεύματα και εκείνα που ζουν στη γη, το νερό, τον αέρα και τα δάση. Υπάρχει μια ισχυρή έμφαση στη ατομική πνευματικότητα στην κοινότητα Άσατρου. Οι πιστοί διαμορφώσουν μικρές ομάδες, που συνήθως παίρνουν και διαφορετικά ονόματα, με κοινότερο το οίκος και εστία.
Οι Γιορτές
Οι Ασατρουάρ γιορτάζουν τέσσερις σημαντικές γιορτές κατά τη διάρκεια των ισημεριών και των ηλιοστασίων, καθώς και δευτερεύουσες λατρείες μαζί με τις γιορτές της ενθύμησης. Η Γιούλ κατά τη διάρκεια του χειμερινού ηλιοστάσιου είναι η σημαντικότερη και γιορτάζεται με συναθροίσεις των φίλων και της οικογένειας. Η Βα γιορτάζεται κατά τη στιγμή της εαρινής ισημερίας. Το Μεσοκαλόκαιρο γιορτάζεται στο καλοκαιρινό ηλιοστάσιο και είναι περίοδος συνάθροισης ομάδων σε εθνικό επίπεδο. Τέλος στη φθινοπωρινή ισημερία γιορτάζεται το Λάιντ, κατά τη διάρκεια του οποίου συζητούνται διάφορες δουλειές και τελούνται θρησκευτικές λειτουργίες.
Εδώ χρειάζεται να παραθέσουμε κάποιες βασικές έννοιες-κλειδιά που θα μας δώσουν κάποια ιδέα για την πρακτική αυτής της θρησκείας:
«Μικρόκοσμος-Μακρόκοσμος»: Το σύνολο της δημιουργίας απεικονίζεται στο μικρότερο. Η πορεία του έτους αντανακλά την πορεία γης. Ο ήλιος αναγεννάται κατά τη διάρκεια του Μεσοχείμωνου και όλα τα φυτά γεννούνται την άνοιξη, για να πεθάνουν το φθινόπωρο. Αυτός ο κύκλος επαναλαμβάνεται κάθε έτος και έτσι θα γίνεται όσο υπάρχει ο κόσμος. Αυτή είναι και η ζωή του ανθρώπου. Γεννιέται, ωριμάζει και πεθαίνει σε έναν αέναο κύκλο επανάληψης των πραγμάτων. Αλλά η ζωή συνεχίζεται. Αυτή είναι η υπόσχεση που εκπληρώνεται κάθε φορά που γεννιέται ένα παιδί.
«Ο Κύκλος»: Η θρησκεία Άσατρου είναι βασισμένη στον αιώνιο κύκλο της φύσης. Όλα τα πράγματα ενδίδουν στις αρνητικές δυνάμεις στο τέλος, ακόμη και οι Θεοί. Ωστόσο ο άνθρωπος οφείλει να παλαίψει ακόμα κι αν αποδέχεται το πεπρωμένο του.
«Τελετουργία»: Οι σύγχρονοι παγανιστές φαίνεται πως έχουν το μάτι τους στραμμένο προς το παρελθόν, σε ό,τι αφορά τουλάχιστον στη διαμόρφωση της τελετουργίας τους. Η κεντρική έμπνευση αντλείται από την Έντα, το βιβλίο των αρχαίων ποιημάτων που περιγράφει τις περιπέτειες των θεών και την τελική μάχη.
«Η Έναρξη»: Η πρώτη γιορτή αναφέρεται στη δημιουργία της ύλης. Τελείται κατά το φθινόπωρο, δηλαδή στην αρχή του νέου έτους σύμφωνα με αρχαίους υπολογισμούς.
«Γιούλ»: Η δεύτερη γιορτή τελείται την 21 Δεκεμβρίου, κατά τη διάρκεια της πιο σύντομης μέρας του έτους. Πρόκειται για μια υπενθύμιση της δημιουργίας του φωτός και της γέννησης του νέου ήλιου.
«Ζωή»: Η τρίτη μεγάλη τελετουργία αφορά στο γιορτασμό της ζωής την υψηλότερη μορφή της δημιουργίας. Οι Θεοί, τα ανθρώπινα όντα, η γη και όλα όσα ζουν διέπονται από μια αρχή και όλη η ζωή είναι ιερή.
«Το Κοινοβούλιο»: Η τέταρτη γιορτή είναι αφιερωμένη στο νόμο, τον πολιτισμό, την κοινωνία και άλλους κανόνες του κόσμου των ανθρώπων. Τούτη η τελετουργία διεξάγεται κατά τις 20 Ιουνίου, στην ημέρα έναρξης του Άλθινγκ, του παλαιού ισλανδικού Κοινοβούλιου.
«Η Ολοκλήρωση του Κύκλου»: Η πέμπτη γιορτή είναι μια ευχαριστία για τους καρπούς της γης. Υπενθυμίζει στους πιστούς το αναπόφευκτο τέλος της ζωής και όλης της δημιουργίας. Τούτη η γιορτή συμπίπτει με την πρώτη υποδεικύοντας την ανανέωση. Είναι η υπόσχεση που δίνεται στο ουράνιο τόξο, τη γέφυρα μεταξύ των ανθρώπων και των Θεών. Όσο διαγράφεται στον ορίζοντα το ουράνιο τόξο, σύμφωνα με την αρχαία δοξασία, υπάρχει τάξη στον κόσμο.
«Η Γη»: Ο δρόμος τούτης της θρησκείας, όπως και άλλων παγανιστικών δοξασιών είναι οικολογικός. Οι πιστοί της αναμένεται να σέβονται τη γη, ως μητέρα όλου του ανθρώπινου γένους.
Ο Ηθικός Κώδικας
Οι Ασατρουάρ, λοιπόν, βασίζουν τη θρησκεία τους στην πίστη στους Αισίρους, μία από τις ομάδες θεών της ισλανδικής μυθολογίας. Ωστόσο επιτρέπεται η λατρεία και άλλων όντων, καθώς ο κάθε άνθρωπος είναι ελεύθερος και απόλυτα υπέυθυνος για τις ενέργειές του.
Τα αγάλματα αφιερώνονται στους θεούς, αλλά κανείς δεν είναι υποχρεωμένος να τα λατρεύει. Κατά τον ίδιο τρόπο επιτρέπονται όλες οι μορφές λατρείες που υπακούν στον νόμο και την τάξη, ενώ υφίσταται η υπόσχεση τήρησης της θρησκείας και του πολιτισμού των προγόνων. Η Άσατρου είναι μια θρησκεία βασισμένη στην επιβίωση της φύσης, η οποία αποτελεί τμήμα της δημιουργίας των Θεών, ορατό στις ανθρώπινες αισθήσεις. Οι Θεοί δεν έπλασαν τον κόσμο εκ του μηδενός, αλλά τον δημιούργησαν από την αιώνια ενέργεια του κόσμου, σύμφωνα με τους νόμους του παγκόσμιου δέντρου της ζωής του Υγκντράσιλ, της τέφρας. Ωστόσο, οι Θεοί δεν κυβερνούν τον κόσμο, αλλά υπόκεινται στους νόμους του, ακριβώς όπως και οι άνθρωποι. Η δημιουργία και η καταστροφή είναι μια ατελείωτη διαδικασία. Η τελική δημιουργία δεν πραγματοποιήθηκε σε μια απόμακρη και ασαφή χρονολογικά αρχή, όπως συμβαίνει με τη βιβλική παράδοση περί της γένεσης του κόσμου και έτσι δεν υπάρχει κανένα ξαφνικό τέλος. Η δημιουργία και η καταστροφή είναι ένας συνεχής κύκλος που συντηρεί το χρόνο και το διάστημα. Όλα τα πράγματα είναι παροδικά. Ο κόσμος, οι θεοί, η γη και όλη η ανθρωπότητα υπόκεινται στο διαρκή κύκλο της ανανέωσης, αλλά ταυτόχρονα είναι μόνιμα μέσα στην παροδικότητά τους. Η αιωνιότητα διαμορφώνει μια σπείρα. Το σύμπαν αποκαθίσταται, αλλά δεν επαναλαμβάνεται ποτέ. Κάθε κύκλος είναι νέος, μοναδικός.
Οι Ασατρουάρ δε λατρεύουν τους Θεούς. Τους σέβονται και παίρνουν το μέρος τους στην αιώνια πάλη μεταξύ των θεών και των γιγάντων. Το δέντρο της ζωής, η τέφρα, είναι ο άξονας του κόσμου. Σε αυτό το δέντρο ενώνονται όλα τα νήματα της ύπαρξης. Στην τέφρα είναι ενωμένα το παρελθόν, το παρόν και το μέλλον, όπως επίσης η γέννηση, η ύπαρξη και ο θάνατος. Τέσσερα αρσενικά ελάφια δαγκώνουν τα φύλλα και τους καρπούς του Δέντρου της Ζωής. Κάθε ζωή είναι μόνο ένα φύλλο στο δέντρο της ζωής. Κάθε φύλλο που τρώγεται, ένας νέος οφθαλμός ανοίγεται. Με αυτόν τον τρόπο διατηρείται ο κόσμος. Το ένα γεγονός οδηγεί στο άλλο. Αυτή η υπόσχεση εκπληρώνεται κάθε φορά που γεννιέται ένα παιδί.
Όλη η ύπαρξη είναι μια αλληλεπίδραση δύο αντιθέτων, των δημιουργικών δυνάμεων των θεών και των αντιπάλων τους, της καταστρεπτικής ορδής των γιγάντων. Αυτή η αλληλεπίδραση δημιουργεί το χρόνο και την ανθρώπινη συνείδηση και συνεπώς οι Ασατρουάρ έχουν την υποχρεώση να σέβονται τους θεούς και το αριστούργημά τους, την ίδια τη φύση. Έχουν την υποχρέωση να σέβονται τη μητέρα γη και να αντιμετωπίζουν με διάθεση οικονομίας τους πόρους της. Η αλόγιστη εκμετάλλευση της γης είναι λάθος, όπως και η ολοκληρωτική απάρνηση των πόρων που διαθέτει. Και οι δύο απόψεις τείνουν να ανατρέψουν την ισορροπία, γιατί όλα τα πράγματα είναι μέρος του αιώνιου κύκλου. Τέλος οι Άσατρου πιστεύουν σε μια ζωή ενάρετη και σύμφωνη με τους δρόμους των θεών. Σε τούτη την ενάρετη ζωή απαιτούνται εννέα αρετές, το θάρρος, η αλήθεια, η τιμή, η πίστη, η πειθαρχία, η φιλοξενία,η εργατικότητα, η αυτάρκεια και η αυτοσυγκράτηση.
Η φυλετική συγκρότηση των Ασατρουάρ
Η βασικότερη μονάδα της θρησκευτικής λατρείας Άσατρου είναι ο οίκος, στα πρότυπα της αρχαιοελληνικής οργάνωσης, με τη στενότερη και την ευρύτερη έννοιά του. Στην προστασία του οίκου εκτός από τα βιολογικά μέλη του ανήκουν και οι συγγενείς κοντινοί ή μακρινοί. Οι οίκοι συναθροίζονται σε γένος έναν όρο που αποκτά πολλές και διαφορετικές σημασίες σε διαφορετικές ομάδες. Ορισμένη γένη έχουν πολλά μέλη και λειτουργούν όπως οι εκκλησίες, ενώ άλλα έχουν περισσότερο το χαρακτήρα της στενής οικογενειακής οργάνωσης και προσπαθούν να κρατούν τη μυστικότητά τους. Στην πραγματικότητα το γένος εδώ έχει την έννοια της μικρής φυλετικής ομάδας και αποτελείται από ανθρώπους που γνωρίζονται μεταξύ τους, συναντούναι και έχουν αίσθηση μιας οργανικής ομαδοποίησης.
Οι ιερείς της Άσατρου είναι γνωστοί ως Γκόθι (jere'as) ή Γκυθία (je'reja). Πρόκειται για τίτλους τιμητικούς, οι οποίοι δεν αντιπροσωπεύουν κάποιο ιδιαίτερο status δύναμης ή εξουσίας στην κοινωνική δομή των Ασατρουάρ. Ιερείς σε τούτη την κοινωνία είναι εκείνοι που επέλεξαν να αναλάβουν τις περισσότερες ευθύνες υπηρεσίας προς την κοινότητα, και δεν υπηρετούν κάποιο στόχο διαμεσότητας ανάμεσα στους ανθρώπους και τις θεϊκές δυνάμεις. Οι Ασατρουάρ μπορούν να φτάσουν στην επίτευξη της επικοινωνίας με το θείο, ή να γιορτάσουν τις επίσημες τελετές χωρίς την παρουσία ιερέων. Οι Γκόθι στην αρχαία Σκανδιναβία αφιερώνονταν συνήθως σε ένα θεό μόνο, χάριν του οποίου διαμορφωνόταν και το όνομά τους. Το Θορσγκόθι, για παράδειγμα, κοινό όνομα στις μέρες μας σημαίνει απλά ιερέας του Θορ. Τούτη η αφιέρωση σε ένα θεό ή μια θεά ήταν συνήθως τμήμα της κληρονομιάς του οίκου και περνούσε από γενιά σε γενιά.
Οι Θεοί της Άσατρου
Οι αρχαίοι Σκανδιναβοί θεωρούσαν ότι υπήρχαν τρεις φυλές των θεών, οι Άισιροι, οι Βάνιροι και οι Γιότναρ. Οι Αίσιροι είναι εκείνα τα όντα που αναφέρονται συχνότερα στην αρχαία λογοτεχνία ως θεοί. Στην πραγματικότητα είναι οι Θεοί της κοινωνίας, οι προστάτες του οίκου της τέχνης κ.λπ. Οι Βάνιροι συνδέονται περισσότερο με τη γη και αντιπροσωπεύουν τη γονιμότητα του εδάφους και των φυσικών δυνάμεων που βοηθούν την ανθρωπότητα. Στις αρχαίες εποχές έγινε μεγάλος πόλεμος μεταξύ των Αισίρων και των Βανίρων, αλλά τούτος ο πόλεμος έληξε με την αποκατάσταση του Βανίρων Θεών Φρέι, της Φρέγια και του Νιορντ στον τόπο των Αισίρων και τη σφράγιση της ειρήνης. Οι Τζότναρ είναι μια τρίτη φυλή θεών σε διαρκή πόλεμο με τους Αισίρους. Τζότναρ δεν αποκαλούνται ποτέ θεοί, αλλά μάλλον αναφέρονται ως γίγαντες. Αντιπροσωπεύουν τις φυσικές δυνάμεις του χάους και της καταστροφής δεδομένου ότι οι Αίσιροι αντιπροσωπεύουν τις δυνάμεις της τάξης και της σύνθεσης. Ακριβώς όπως η πυρκαγιά με τον πάγο διαμόρφωσαν τον κόσμο, έτσι και τούτη η δημιουργική αλληλεπίδραση του χάους και της τάξης διατηρούν την ισορροπία του κόσμου. Στο τέλος οι δύο πλευρές θα συναντηθούν στη μεγάλη μάχη του Ράουναροκ και ο κόσμος θα καταστραφεί, για να γεννηθεί από την αρχή.
Είναι πολύ σημαντικό για τους Ασατρουάρ το γεγονός ότι αντιλαμβάνονται τους θεούς ως πραγματικά και ζωντανά οντα. Δεν είναι απλές προσωποποιήσεις των φυσικών δυνάμεων, ούτε είναι γιουνγκιανά αρχέτυπα που ενοικούν μόνο στο ανθρώπινο ασυνείδητο -αν και το έργο του Γιουνγκ είναι το μόνο που μπορεί να δείξει το δυναμισμό τους και την αληθινή φύση τους ως ζωντανά όντα. Δεν είναι επίσης μαγικά σύμβολα που προσφέρονται για οποιουδήποτε είδους χειρισμό, ούτε αποτιμώνται προς πώληση. Οι θεοί θεωρούνται ζώντα όντα που προσφέρουν οφέλη στους φίλους και τους σύντροφούς τους, τους ανθρώπους. Αυτός είναι ο σημαντικότερος λόγος για τον οποίο οι Ασατρουάρ αντιμετωπίζουν τους θεούς τους με ιδιαίτερο σεβασμό.
Οι τρεις σημαντικότεροι θεοί στην ιστορία αυτής της θρησκείας θεωρήθηκαν ο Όντιν, ο Θωρ και ο Φρέι. Ήταν οι θεότητες των οποίων αγάλματα στήθηκαν στο βωμό του ναού στην Ουψάλα. Βέβαια θεωρούνται σημαντικότεροι εξαιτίας αυτού που αντιπροσωπεύουν. Ο μυθολόγος Ζωρζ Ντουμεζίλ συνέδεσε αυτές τις τρεις θεότητες με τις τρεις κατηγορίες του ινδοευρωπαϊκού πολιτισμού, τους βασιλείς, τους πολεμιστές και τους αγρότες. Αν και η ταξινόμηση δεν είναι ακριβής, είναι πιθανώς αλήθεια ότι αυτές οι τρεις θεότητες συμβόλισαν τις διάφορες πτυχές της ζωής και του πολιτισμού των Σκανδιναβών και οι περισσότεροι ανακάλυψαν σε σε κάποια από τις θεότητες αυτού του θεϊκού τριγώνου μια βιωματική εμπειρία της ζωής τους.
Ο Όντιν είναι ο Πατέρας, που αναφέρεται σήμερα ως θεός του πολέμου και της μαινόμενης οργής των Βίκινγκ. Εντούτοις, έχει άλλες πτυχές που είναι εξίσου ισχυρές ή ισχυρότερες. Στις Έντα είναι ο ηγέτης των θεών, αλλά τούτη τη θέση οι περισσότεροι από τους γερμανικούς λαούς απέδωσαν στον Τυρ. Είναι πιθανό ότι Όντιν έγινε κυβερνήτης των Θεών μόνο κατά τη διάρκεια της εποχής των Βίκινγκ, όταν ήταν απαραίτητος ένας θεός του πολέμου παρά ο θεός της δικαιοσύνης. Όντας ο Πατέρας Όλων, πιθανώς η θέση του βρισκόταν στην κορυφή της οικογένειας μάλλον, παρά της δικαιοσύνης. Επιπλέον είναι θεός της υπέρτατης φρόνησης και σε σχέση με αυτήν θεός της μαγείας. Είναι ο θεός των ρούνων, του μαγικού αλφάβητου που κρατά τα μυστήρια του κόσμου όλου. Στην Αγγλία, όπου είναι γνωστός ως Γουόντεν, είναι ένας γκριζοντυμένος περιπλανώμενος μάγος, (η έμπνευση για τον Γκάνταλφ του Τόλκιν), που ταξιδεύει τη χώρα συνήθως μόνος, και ερευνά το έδαφός της. Ο Όντιν είναι επίσης θεός των νεκρών και κατέχει πολλά από τα χαρακτηριστικά γνωρίσματα αλλων αρχαίων σκανδιναβικών θεοτήτων, τις οποίες απορρόφησε σταδιακά.
Ο Θωρ είναι πιθανώς ο πιο γνωστός από τους θεούς των Σκανδιναβών. Είναι απλός θεός, ο προστάτης των αγροτών. Ο Θωρ είναι περισσότερο γνωστός ως περιπλανώμενος σε αναζήτηση της περιπέτειας. Μόνιμη απασχόλησή του ήταν η ανακάλυψη και η θανάτωση γιγάντων ή άλλων τεράτων. Κατέχει τεράστια δύναμη και το σφυρί Μγιόλνιρ, το οποίο κατασκευάστηκε ειδικά για αυτόν από τους νάνους. Το Μγιόλνιρ θεωρείται ο μέγιστος θησαυρός των θεών καθώς τους προστατεύει από τις δυνάμεις των Τζότναρ. Χρησιμοποιώντας το Μγιόλνιρ ο Θωρ είναι πολεμιστής, αλλά είναι εκείνο το είδος του πολεμιστή που καλείται για να υπερασπίσει το έδαφός του. Αγαπά τη μάχη, όχι όμως όπως ο καυγατζής Όντιν, ούτε έχει κάποιον ισχυρό κώδικα της τιμής όπως αυτός του Τυρ. Συνδέεται, επίσης, με τη βροντή και είναι επίσης ο θεός της βροχής και της θύελλας. Είναι σημαντικό να σημειώσουμε εδώ όμως ότι δεν είναι ο θεός της καταστροφικής θύελλας. Από τη φύση του είναι ωφέλιμος για την αγροτική κοινωνία και συνεπώς δε θα μποορύσε να κατέχει δυνάμεις καταστροφικές σε αυτόν τον τομέα. Η θύελλά του είναι θύελλα που ανανεώνει το έδαφος και βοηθά στη μετανάστευση των σπόρων. Γενικά, ήταν ο αγαπημένος θεός των αγροτών που εποίκησαν τα γερμανικά εδάφη.
Ο Φρέι με τη σειρά του είναι θεός της ειρήνης και της γονιμότητας. Εάν ο Θωρ είναι θεός των αγροτών, ο Φρέι είναι θεός της συγκομιδής. Είναι Βάνιρος, αλλά ζει με τους Αισίρους για να εξασφαλίσει την ειρήνη μεταξύ των θεϊκών ομάδων. Το σύμβολό του είναι ο πρίαππος και οι ευλογίες του αναζητούνται στη σπορά και άλλες σημαντικές γεωργικές γιορτές. Η λέξη "φρέι" σημαίνει "Κύριος" και είναι αβέβαιο αν είναι αυτό το θεϊκό του όνομα ή ο τίτλος του. Είναι επίσης γνωστός ως Ινγκ ή Ίνγκβι και έτσι πολλές φορές αποκαλείται Φρέι Ίνγκβι, δηλαδή Κύριος Ίνγκβι, γνωστός πολύ περισσότερο από τον Φρέι, δεδομένου ότι λίγοι μύθοι έχουν επιζήσει που να μας δίνουν οποιαδήποτε πληροφορία για το χαρακτήρα του. Όσο είναι θεός της γονιμότητας, είναι επίσης θεός της ειρήνης και ως Ινγκ είναι εκείνος που έφερε και προστάτευε τη χρυσή εποχή της ειρήνης και της ευημερίας στην αρχαία Δανία. Τα άλογα συνδέονται συμβολικά με τον Φρέι, πιθανώς εξαιτίας του συσχετισμού τους με τη γονιμότητα. Εξίσου, όμως συνδέεται μαζί του και η Φρέγια η αδελφή του, η οποία χρησιμοποιείται σήμερα αντί του Φρέι στον κεντρικό βωμό των Ασατρουάρ.
Η Φρέγια, λοιπόν, είναι η σημαντικότερη των θεαινών, η τουλάχιστον η θεά την οποία εμείς γνωρίζουμε σήμερα περισσότερο από τις άλλες, ως επιβίωση μιας πανάρχαιας μητριαρχίας στο χώρο εξάπλωσης των ινδοευρωπαϊκών φύλων. Είναι η αδελφή του Φρέι και στάλθηκε μαζί του να ζήσει με τους Αισίρους προκειμένου να σφραγιστεί μια συμφωνία ειρήνης. Η Φρέγια είναι θεά με δύο ευδιάκριτες πλευρές. Κατ' αρχήν είναι η θεά της αγάπης και της ομορφιάς και κατόπιν θεά του πολέμου, που μοιράζεται τη μάχη με τον Όντιν. Αντίθετα από το σύγχρονο πολιτισμό μας, οι αρχαίοι φαίνεται πως δεν έβλεπαν κάποια αντίφαση στο γεγονός. Ήταν επίσης μάγισσα που ασκούσε τη σαμανική μαγεία, γνωστή ως Σέιντρ, την οποία μάλιστα δίδαξε και στον Όντιν. Η Φρέγια είναι η θεά την οποία επικαλούνται οι ελεύθερες γυναίκες. Ενώ είναι θεά της ομορφιάς, δεν εξαρτάται από κανέναν, όπως συμβαίνει με το στερεότυπο τόσων πολλών θεαινών της αγάπης, αλλά είναι ισχυρή και σκληρά ανεξάρτητη, όπως περίπου η Αφροδίτη του αρχαιοελληνικού πάνθεου. Είναι η μόνη θεά ή θεός που έχει την άδεια ως Φριγκ ή Φρίγκα –μεταγενέστερη μορφή της με περισσότερες παθητικές ιδιότητες- να κάθεται στο θρόνο του Όντιν. Λέγεται, επίσης, ότι γνωρίζει το μέλλον αλλά παραμένει σιωπηλή, ασκώντας έμμεσα τη δύναμή της, όπως όλες οι γυναίκες του αρχαίου κόσμου.
Σχετικές ιστοσελίδες
Κατηγορία:Πνευματικότητα Κατηγορία:Παγανισμός Κατηγορία:Νέα θρησκευτικά κινήματα Κατηγορία:Σκανδιναβική μυθολογία
Φλάμπουρο Λάρισας
Το Φλάμπουρο είναι χωριό και κοινότητα του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Ολύμπου. Η απογραφή του 2011 κατέγραψε 177 κατοίκους στο χωριό και 273 κατοίκους στην κοινότητα. Η κοινότητα του Φλάμπουρου καλύπτει έκταση 58,72 ατόμων τετραγωνικών χιλιομέτρων.
Διοικητικό τμήμα
Σύμφωνα με την απογραφή πληθυσμού του 2011.
Πληθυσμός
Σύμφωνα με την απογραφή του 2011, ο πληθυσμός του χωριού ήταν 177 κάτοικοι, δηλαδή μειωμένος σχεδόν 10% σε σύγκριση με τον πληθυσμό της προηγούμενης απογραφής του 2001.
Παραπομπές
Κατηγορία:Χωριά του νομού Λάρισας Κατηγορία:Δήμος Ελασσόνας
Αυτόνομη Επαρχία του Τρέντο
Η Αυτόνομη Επαρχία του Τρέντο (ιταλικά: Provincia autonoma di Trento) είναι μία από τις δύο επαρχίες που αποτελούν την περιφέρεια του Τρεντίνο-Άλτο Άντιτζε στην Ιταλία. Η έκτασή της είναι 6.212 τ.χλμ. και ο πληθυσμός της ανέρχεται σε 513.357 κατοίκους (2008). Έδρα της επαρχίας είναι το Τρέντο ή Τρίδεντο (Trento). Συνολικά, η επαρχία αριθμεί 223 δήμους.
Μαζί με την επαρχία του Μπολτζάνο και τις περιοχές του Βόρειου και Ανατολικού Τιρόλου στην Αυστρία, συνιστούν την ευρωπεριφέρεια της ιστορικής περιοχής του Τιρόλου.
Συνορεύει βόρεια με την επαρχία του Μπολτζάνο, ανατολικά και νότια με την περιφέρεια του Βένετο (επαρχίες του Μπελούνο, της Βιτσέντσα και της Βερόνας) και δυτικά με τη Λομβαρδία (επαρχίες της Μπρέσια και του Σόντριο).